Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 584/11/8806	Košice, 16.5.2012
EEČ : 2-65-122-2012

U Z N E S E N I E

Trestná vec:	obvinený XXXXX a spol. 
Prečin:	

Rozhodol: 	prokurátorka Okresnej prokuratúry Košice-okolie
Rozhodnutie:
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úrad XXXXX - okolie
Skutková veta:
v okrese XXXXX - okolie , v obci XXXXX dňa 10.6.2011 v presne nezistenom čase v rómskej osade vyhrážali sa zabitím XXXXX ako zástupkyni Obecného úradu pri riešení neoprávnených stavieb, čím vzbudili u menovanej dôvodnú obavu, že prednesené vyhrážky uskutočnia
Právna veta:
pretože nejde o trestný čin, ale ide o skutok, ktorý by mohol byť priestupkom.

Odôvodnenie:
Uznesením  povereného policajta  OR PZ, OO PZ Bidovce, sp. zn. ČVS:ORP- 836/BI-KS-2011 dňa  26. 09. 2011 bolo začaté trestné stíhanie a vznesené obvinenie  XXXXX a XXXXX za spolupáchateľstvo prečinu nebezpečného vyhrážania podľa § 20 Tr. zákona, § 360 ods. 1, 2 písm. b Trestného zákona,  na tom skutkovom základe tak, ako je to uvedené vo výrokovej časti tohto uznesenia.
Vzhľadom na skutočnosti a najmä miesto skutku a intenzitu útoku zo strany obvinených možno konštatovať, že išlo o verbálne použitie vyhrážok v rozrušení počas riešenia legalizácie stavieb slúžiacich na bývanie.	Z výsluchu svedkov XXXXX, XXXXX, XXXXX, XXXXX a XXXXX  vyplýva, že v kritickom čase počas rokovania v rómskej osade bol krik ohľadom diskusie o predmete konania a vzhľadom na  vypätú situáciu bolo rokovanie prerušené a v tomto bolo pokračované na obecnom zastupiteľstve.Obvinení od uvedenej doby voči poškodenej XXXXX nepoužili žiadne vyhrážky.
Konanie obvinených nenaplnilo pojmové znaky skutkovej podstaty prečinu nebezpečného vyhrážania tak, ako to vyžaduje zákonné ustanovenie citovaného prečinu. 
V protispoločenskom konaní obvinených ide o priestupok proti občianskemu spolunažívaniu.
Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka